Απόφαση του Γενικού Δικαστηρίου της 17ης Απριλίου 2013 –TCMFG κατά Συμβουλίου
(Υπόθεση T-404/11) 1
(Κοινή εξωτερική πολιτική και πολιτική ασφάλειας – Περιοριστικά μέτρα κατά του Ιράν αποσκοπούντα στην παρεμπόδιση της εξαπλώσεως των πυρηνικών όπλων – Δέσμευση κεφαλαίων – Υποχρέωση αιτιολογήσεως – Πρόδηλη πλάνη εκτιμήσεως)
Γλώσσα διαδικασίας: η γερμανική
Διάδικοι
Προσφεύγουσα: Turbo Compressor Manufacturer (TCMFG) (Τεχεράνη, Ιράν) (εκπρόσωπος: K. Kleinschmidt, δικηγόρος)
Καθού: Συμβούλιο της Ευρωπαϊκής Ένωσης (εκπρόσωποι: M. Bishop και J.-P. Hix)
Παρεμβαίνουσα υπέρ του καθού: Ευρωπαϊκή Επιτροπή (εκπρόσωποι: F. Erlbacher και T. Scharf)
Αντικείμενο
Αίτημα ακυρώσεως της αποφάσεως 2011/299/ΚΕΠΠΑ του Συμβουλίου, της 23ης Μαΐου 2011, για τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν (ΕΕ L 136, σ. 65), στο μέτρο που αφορά την προσφεύγουσα.
Διατακτικό
Το Γενικό Δικαστήριο αποφασίζει:
1)    Ακυρώνει την απόφαση 2011/299/ΚΕΠΠΑ του Συμβουλίου, της 23ης Μαΐου 2011, για τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν, στο μέτρο που αφορά την Turbo Compressor Manufacturer (TCMFG). 2)    Ορίζει ότι τα αποτελέσματα της αποφάσεως 2011/299, στο μέτρο που αφορούν την TCMFG, διατηρούνται σε ισχύ επί χρονικό διάστημα μη δυνάμενο να υπερβεί τους δύο μήνες και δέκα ημέρες από την ημερομηνία δημοσιεύσεως της παρούσας αποφάσεως.3)    Το Συμβούλιο της Ευρωπαϊκής Ένωσης φέρει, πλέον των δικαστικών εξόδων του, και τα δικαστικά έξοδα της TCMFG.4)    Η Ευρωπαϊκή Επιτροπή φέρει τα δικαστικά έξοδά της.